འདིའི་རྒྱུ་མཚན་ཡང་ད་ཆ་དངུལ་སྨར་དོ་དམ་དང་གྲངས་འབོར་ཆེ་གྲས་ཡར་ཞུའི་ལམ་ལུགས་ལག་བསྟར་བྱེད་ཀྱི་ཡོད་པས།ཚད་ངེས་ཅན་ཞིག་ནས་ལྐོག་རྔན་དང་རུལ་སུངས་མ་དངུལ་གྱིས་དངུལ་རྩའི་ལས་ཁུངས་དང་དངུལ་བཀྲུར་རྒོལ་བའི་ལྟེ་གནས་སུ་ཉོ་ཚོང་བྱས་ཤུལ་དང་ཉོ་ཚོང་བྱ་ཡུལ་གྱི་མིང་མི་འཇོག་ཐབས་མེད་ཡིན།ཀྲུང་གོའི་མི་དམངས་དངུལ་ཁང་གི་འབྲེལ་ཡོད་གཏན་འཁེལ་ལྟར་ན།དངུལ་བཅོལ་ཐེངས་གཅིག་གི་གྲངས་འབོར་ཁྲི༡ལ་སླེབས་པའམ་དེ་ལས་བརྒལ་དུས་དངུལ་བཅོལ་མཁན་སྐུ་མགྲོན་གྱི་ཐོབ་ཐང་ལ་དངུལ་ཁང་གིས་ཤན་འབྱེད་བྱེད་དགོས་པ་དང་།དངུལ་བཅོལ་ཐེངས་གཅིག་གི་གྲངས་འབོར་ཁྲི༥ལས་བརྒལ་ན།དངུལ་བཅོལ་མཁན་གྱི་མི་དང་རྩིས་ཐོ་འཆང་མཁན་གྱི་གོ་ཆོད་ཐོབ་དཔང་ལ་ཞིབ་བསྡུར་ཡང་བྱ་དགོས་པ་རེད།གལ་སྲིད་གནས་ཚུལ་རྒྱུན་ལྡན་མིན་ཚེ་དངུལ་ཁང་གིས་སྤྱི་དམངས་ཐོབ་ཐང་ཆ་འཕྲིན་མ་ལག་བརྒྱུད་ནས་སྐུ་མགྲོན་གྱི་ཐོབ་ཐང་རྩད་ཞིབ་བྱ་དགོས་ཀྱི་ཡོད།དེ་ལས་གཞན་ཁྱིམ་དུ་དངུལ་སྨར་འབོར་ཆེན་སྦས་ཡོད་པ་འདི་དག་ལས་མང་ཆེ་བ་ལྐོག་རྔན་བརྫངས་པ་ལས་བྱུང་བ་ལས་ཧམ་ཟ་ལས་བྱུང་བ་རེད་མི་འདུགདེ་ལ་རུལ་དངུལ་ཧམ་ཟ་བྱས་པ་ལས་བྱུང་སྐབས།རུལ་སུངས་པ༨༠ཡས་མས་ཀྱིས་བཙོག་དངུལ་གཙང་བསྒྱུར་རམ་དངུལ་བཀྲུ་སོགས་ཀྱི་ཐབས་ཤེས་བརྒྱུད་ནས་རྒྱུ་ནོར་ཁྲིམས་མཐུན་ཅན་དུ་གཏོང་བ་ཡིན་མོད།གལ་ཏེ་དངུལ་དེ་དག་ལྐོག་རྔན་བརྫངས་པ་ལས་བྱུང་ཚེ་རུལ་སུངས་པ༢༠ཡས་མས་ཀྱིས་མ་གཏོགས་དངུལ་བཀྲུ་བྱེད་ཀྱི་མེད་དེ།དེའི་རྒྱུ་མཚན་ཡང་ལྐོག་རྔན་རྫོང་ལེན་ལྟོས་ས་ལྟོས་འཇོག་གིས་བདེ་འཇགས་ཡིན་ཞིང་།དོ་བདག་གིས་གསང་ཚུགས་པ་ཡིན་ན་སྤྱིར་བཏང་དུ་རྩད་ཆོད་པ་དཀའ།